pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร.ออมสินฯ เป็นประธานการประชุมคณะกรรมการข้อมูลข่าวสารของราชการครั้งที่ 1/2560
วันพฤหัสบดีที่ 5 มกราคม 2560
รมต.นร.ออมสินฯ เป็นประธานการประชุมคณะกรรมการข้อมูลข่าวสารของราชการครั้งที่ 1/2560
ที่ประชุมมีมติเห็นชอบการปรับปรุงแก้ไขระเบียบว่าด้วยการรักษาความลับของทางราชการ พ.ศ. 2540
วันนี้ (5 มกราคม 2560) เวลา 09.30 น. ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการข้อมูลข่าวสารของราชการ ครั้งที่ 1/2560
ที่ประชุมได้พิจารณาและมีมติเห็นชอบการพิจารณาร่างประกาศคณะกรรมการข้อมูลข่าวสารราชการ เรื่องกําหนดให้ข้อมูลข่าวสารเกี่ยวกับงานวิจัยที่ใช้เงินงบประมาณเป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8) แห่งพระราชบัญญัติข้อมูลข่าวสารของราชการ พ.ศ. 2540 ซึ่งเสนอโดยคณะกรรมการอนุกรรมการฯ ที่เกี่ยวข้อง โดยผ่านการตรวจข้อมูลในรายละเอียดจากสํานักงานคณะกรรมการกฤษฎีกาด้วยแล้ว
จากนั้น ที่ประชุมได้พิจารณาและมีมติเห็นชอบการแก้ไขปรับปรุงพระราชบัญญัติข้อมูลข่าวสารของราชการ พ.ศ. 2540 ซึ่งเสนอโดยคณะอนุกรรมการฯ ที่เกี่ยวข้องโดยมีความเห็นว่า หลักการพื้นฐานของพระราชบัญญัติฯ มีความสอดคล้องกับร่างพระราชบัญญัติข้อมูลข่าวสารสาธารณะ พ.ศ. .... ในประเด็นเกี่ยวกับสิทธิของประชาชนเรื่องการรับรู้ข้อมูลข่าวสารของราชการ
พร้อมกันนี้ ที่ประชุมได้พิจารณาและมีมติเห็นชอบการปรับปรุงแก้ไขระเบียบว่าด้วยการรักษาความลับของทางราชการ พ.ศ. 2540 เพื่อให้สอดคล้องกับสถานการณ์ปัจจุบันมากยิ่งขึ้น
********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรี ดีใจการท่องเที่ยวไทย เป็นไปตามเป้าหมาย
วันอังคารที่ 10 กันยายน 2562
นายกรัฐมนตรี ดีใจการท่องเที่ยวไทย เป็นไปตามเป้าหมาย
นายกรัฐมนตรี ดีใจการท่องเที่ยวไทย เป็นไปตามเป้าหมาย เชื่อมั่นจะมีนักท่องเที่ยวเดินทางมาไทยคาดว่าตัวเลขทั้งปีจะมีนักท่องเที่ยวเดินทางมาไทยกว่า 40 ล้านคน
วันนี้ (10 กันยายน 2562) เวลา 13.30 น. ณ บริเวณโถงกลาง ชั้น 1 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกล่าวภายหลังการประชุมคณะรัฐมนตรีว่ารู้สึกดีใจเรื่องการท่องเที่ยวไทยเป็นไปตามเป้าหมาย8 เดือนที่ผ่านมามี มีนักท่องเที่ยวกว่า 20 ล้านคน สูงกว่าปีที่ผ่านมา และเชื่อว่า อีก 4 เดือนที่เหลือ ซึ่งเป็นช่วงฤดูท่องเที่ยวหรือไฮซีซั่น เชื่อว่าจะมีนักท่องเที่ยวเดินทางมาไทยคาดได้ว่าตัวเลขทั้งปีจะมีนักท่องเที่ยวเดินทางมาไทยกว่า 40 ล้านคนอย่างไรก็ตามนายกรัฐมนตรีเน้นว่า จะต้องมีการดูแลคนในพื้นที่ให้ดี ทั้งการใช้สาธารณูปโภคพื้นฐาน การจัดระเบียบที่จอดรถ การบริหารจัดการขยะ ประชาชนทั่วไปต้องไม่เดือดร้อน รวมทั้งรายได้ต้องกลับมาอยู่ที่ประชาชน ทั้งการจับจ่ายซื้อของสินค้าโอทอป นายกรัฐมนตรียังอ้างอิงข้อมูลการท่องเที่ยวว่า สามารถสร้างรายได้ 2 ล้านล้าน ซึ่งรัฐบาลก็ได้ภาษีจากการประกอบการ แต่ไม่ใช่ผู้ประกอบการ รัฐบาลมีหน้าที่อํานวยความสะดวกให้เกิดความเป็นธรรมในการประกอบการ
----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.อุตสาหกรรม เยี่ยมชมบริษัทสุคันธา จ.เพชรบุรี พร้อมช่วยประสานแก้ปัญหากระบวนการผลิตให้ดีขึ้น
วันจันทร์ที่ 5 มีนาคม 2561
รมช.อุตสาหกรรม เยี่ยมชมบริษัทสุคันธา จ.เพชรบุรี พร้อมช่วยประสานแก้ปัญหากระบวนการผลิตให้ดีขึ้น
รมช.อุตสาหกรรม เยี่ยมชมบริษัทสุคันธา จ.เพชรบุรี พร้อมช่วยประสานแก้ปัญหากระบวนการผลิตให้ดีขึ้น
วันนี้ (5 มีนาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยนางสาวนิสากร จึงเจริญธรรม รองปลัดกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม และนายวรมิตร ครุฑโต รองกรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย ลงพื้นที่เยี่ยมชมบริษัท สุคันธา ไทยสแน็ค จํากัด จังหวัดเพชรบุรี ซึ่งเป็นผู้ผลิตและจําหน่ายผลิตภัณฑ์ขนมขบเคี้ยวภายใต้แบรนด์"ข้าวตังสุคันธา" ระหว่างการประชุมคณะรัฐมนตรีอย่างเป็นทางการนอกสถานที่ ครั้งที่2/2561 ณ จังหวัดเพชรบุรี
โดยบริษัทสุคันธาฯ ได้มีการลงทุนเพื่อเพิ่มกําลังการผลิตและได้มาตรฐานสากลทั้ง GMP, HACCP และยังได้สร้าง Outlet ในพื้นที่หน้าโรงงานเพื่อรองรับนักท่องเที่ยวที่จะซื้อข้าวตังเป็นของฝาก และเป็นศูนย์กระจายสินค้า OTOP ในชุมชน ซึ่งบริษัทสุคันธาฯ ยังมีความต้องการเพิ่มกระบวนการผลิตไม่ให้มีปัญหาอมน้ํามัน และมีกลิ่นน้ํามันหืน รัฐมนตรีช่วยว่าการกระทรวงอุตสาหกรรม จึงได้สั่งการให้กรมส่งเสริมอุตสาหกรรม ช่วยประสานกับสถาบันอาหาร และสํานักงานคณะกรรมการส่งเสริมการลงทุน ในการช่วยแก้ไขปัญหาให้มีกระบวนการผลิตที่ดีขึ้น
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานสักขีพยานในการหมุนวงล้อสลากกาชาดของกระทรวงอุตสาหกรรม
วันอาทิตย์ที่ 24 พฤศจิกายน 2562
ปลัดกอบชัยฯ เป็นประธานสักขีพยานในการหมุนวงล้อสลากกาชาดของกระทรวงอุตสาหกรรม
ปลัดกอบชัยฯ เป็นประธานสักขีพยานในการหมุนวงล้อสลากกาชาดของกระทรวงอุตสาหกรรม
วันนี้ (24 พฤศจิกายน 2562) เวลา 16.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานสักขีพยานในการหมุนวงล้อสลากกาชาดของกระทรวงอุตสาหกรรม โดยมีนายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นายวีระกิตติ์ รันทกิจ นายธระ อัลภาชน์ รองเลขาธิการสํานักงานมาตรฐานผลิตภัณฑ์อุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม ร่วมเป็นสักขีพยาน โดยผู้โชคดีที่ร่วมทําบุญซื้อสลากบํารุงสภากาชาดไทยของกระทรวงอุตสาหกรรม ประจําปี พ.ศ. 2562 รางวัลที่ 1 ได้แก่ 23464 ได้รับรางวัลเป็นรถยนต์ Subaru XV จํานวน 1 รางวัล และนอกจากนี้ยังมีรางวัลอื่น ๆ อีกมากมาย อาทิ รถจักรยานยนต์ ทองคําแท่ง ทองรูปพรรณ
นอกจากนี้ ปลัดกระทรวงอุตสาหกรรมพร้อมคณะผู้บริหารฯ ยังร่วมมอบของรางวัลให้กับประชาชนที่มาร่วมสนุกในร้านกาชาดกระทรวงอุตสาหกรรม ซึ่งวันนี้เป็นวันสุดท้ายของการจัดงาน โดยประชาชนที่มาเที่ยวงานยังสามารถเดินเที่ยวในร้านกาชาดกระทรวงอุตสาหกรรม บริเวณบูธที่ 3.4 โซน 3 ถึงเวลา 22.00 น. #กระทรวงอุตสาหกรรม #ปลัดกระทรวงอุตสาหกรรม #ปลัดกอบชัย #สภากาชาดไทย #งานกาชาดปี62
รัฐบาลไทย-ข่าวทำเนียบรัฐบาล-ยธ. เข้าร่วมอบรมหลักสูตรวิทยากรกระบวนการด้านสิทธิมนุษยชน ปี 2561 ในพื้นที่จังหวัดสงขลา
วันอังคารที่ 27 มีนาคม 2561
ยธ. เข้าร่วมอบรมหลักสูตรวิทยากรกระบวนการด้านสิทธิมนุษยชน ปี 2561 ในพื้นที่จังหวัดสงขลา
ยธ. เข้าร่วมอบรมหลักสูตรวิทยากรกระบวนการด้านสิทธิมนุษยชน ปี 2561 ในพื้นที่จังหวัดสงขลา
เมื่อวันจันทร์ที่ 26 มีนาคม 2561
ณ โรงแรมไดอิชิ อําเภอหาดใหญ่ จังหวัดสงขลา
นางกรรณิการ์ แสงทอง รองปลัดกระทรวงยุติธรรม
พร้อมด้วยนายพิทยา จินาวัฒน์ ที่ปรึกษากรมคุ้มครองสิทธิและเสรีภาพ
ได้ร่วมเป็นเกียรติในพิธีเปิดการฝึกอบรมหลักสูตรวิทยากรกระบวนการด้านสิทธิมนุษยชน ปี 2561
โดยได้รับเกียรติจากพลตรี วัลลภ ฐิติกุล รองผู้อํานวยการรักษาความมั่นคงภายในภาค 4 ส่วนหน้า
และรองแม่ทัพภาคที่ 4 เป็นประธานในพิธีเปิด
และกล่าวรายงานโดยนายพยุงศักดิ์ กาฬมิค ผู้อํานวยการสํานักงานคุ้มครองสิทธิและเสรีภาพ พื้นที่ 4
โอกาสนี้ นางกรรณิการ์ แสงทอง รองปลัดกระทรวงยุติธรรม
ได้ให้โอวาทและกล่าวถึงบทบาทการขับเคลื่อนนโยบายของรัฐบาลและกระทรวงยุติธรรม
ต่อการให้บริการแก่ประชาชนในด้านต่างๆ ตามภารกิจกระทรวงยุติธรรม
และกรมคุ้มครองสิทธิและเสรีภาพผ่านศูนย์ยุติธรรมชุมชน
คลินิกยุติธรรม สํานักงานยุติธรรมจังหวัด เป็นต้น
สําหรับการฝึกอบรมวิทยากรกระบวนการในครั้งนี้ มีวัตถุประสงค์เพื่อให้เจ้าหน้าที่รัฐ
ที่เข้ารับการฝึกอบรมซึ่งมีความรู้ด้านสิทธิมนุษยชนและมีประสบการณ์การเป็นวิทยากร
ให้สามารถเป็นวิทยากรถ่ายทอดความรู้ด้านสิทธิเสรีภาพ สิทธิมนุษยชนสากล
และการบังคับใช้กฎหมายพิเศษให้แก่เจ้าหน้าที่ด้านความมั่นคง เพื่อเสริมสร้างการปฏิบัติหน้าที่ตามกฎหมายบนพื้นฐานของการเคารพหลักสิทธิมนุษยชนและปฏิบัติหน้าที่ด้วยความเป็นธรรม ไม่เลือกปฏิบัติ
โดยมีผู้เข้ารับการฝึกอบรมประกอบด้วย เจ้าหน้าที่ทหาร ตํารวจ และฝ่ายปกครอง
เจ้าหน้าที่จากศูนย์อํานวยการบริหารจังหวัดชายแดนภาคใต้ (ศอ.บต.)
และเจ้าหน้าที่กระทรวงยุติธรรม อาทิ กรมพินิจและคุ้มครองเด็กและเยาวชน
กรมราชทัณฑ์ กรมคุมประพฤติ และกรมคุ้มครองสิทธิและเสรีภาพ
รวมทั้งสิ้นจํานวน 42 คน โดยกําหนดจัดขึ้นระหว่างวันที่ 26-31 มีนาคม 2561
รัฐบาลไทย-ข่าวทำเนียบรัฐบาล-ข้อเท็จจริงโครงการ EEC
วันศุกร์ที่ 23 สิงหาคม 2562
ข้อเท็จจริงโครงการ EEC
วันศุกร์ที่ 23 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
โครงการพัฒนาระเบียงเศรษฐกิจพิเศษภาคตะวันออก หรือ EEC มีเป้าหมายเพื่อส่งเสริมการลงทุนเทคโนโลยีชั้นสูงเพื่อรองรับการเปลี่ยนแปลงของโลก โดยออกแบบสิทธิประโยชน์ด้านการลงทุนที่แตกต่างจากหลายสิบปีที่ผ่านมา โดยบริษัทที่ลงทุนต้องจัดทํารายงานการวิเคราะห์ผลกระทบสิ่งแวดล้อมและสุขภาพ ตามที่กฎหมายกําหนด และรับฟังความคิดเห็นจากประชาชนในพื้นที่ สําหรับการพัฒนาพื้นที่ใช้รูปแบบการร่วมทุนกับภาคเอกชนหรือ PPP เพื่อประหยัดงบประมาณภาครัฐและนําไปใช้ในการพัฒนาคนและบริการขั้นพื้นฐานของประชาชนโดยเฉพาะผู้มีรายได้น้อย ส่วนที่ดินที่ภาคเอกชนได้สิทธิเข้าไปดําเนินการ เช่น ที่ดินรถไฟมักกะสันนั้น เมื่อสิ้นสุดโครงการที่ดินและทรัพย์สินทั้งหมดจะตกเป็นของแผ่นดิน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมพิธีวางพวงมาลาวันปิยมหาราช ประจำปี 2562
วันศุกร์ที่ 25 ตุลาคม 2562
กระทรวงดิจิทัลฯ ร่วมพิธีวางพวงมาลาวันปิยมหาราช ประจําปี 2562
กระทรวงดิจิทัลฯ ร่วมพิธีวางพวงมาลาวันปิยมหาราช ประจําปี 2562
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และคู่สมรส ร่วมพิธีบําเพ็ญกุศลและทําบุญตักบาตรเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว (วันปิยมหาราช) พร้อมด้วยนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม และนางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม เข้าร่วมพิธี เมื่อวันที่ 23 ตุลาคม 2562 ณ บริเวณท้องสนามหลวง โดยมีพลเอกประวิตร วงษ์สุวรรณ รองนายกรัฐมนตรี เป็นประธาน ทั้งนี้ รมว.กระทรวงดิจิทัลฯ พร้อมด้วยนาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม ได้ร่วมวางพวงมาลาและพิธีถวายบังคม เพื่อเป็นการน้อมรําลึกถึงพระราชกรณียกิจและพระมหากรุณาธิคุณของพระบาทสมเด็จพระจุลจอมเกล้าเจ้าอยู่หัว ที่ได้ทรงปฏิบัติอันเป็นคุณประโยชน์แก่ประเทศชาติและประชาชน
*********************
รัฐบาลไทย-ข่าวทำเนียบรัฐบาล-ผู้ช่วยรมว.วธ.ประชุมหารือร่วมกับคณะผู้บริหารสมาคมผู้จัดพิมพ์และผู้จำหน่ายแห่งประเทศไทย เรื่อง แนวทางการส่งเสริมอุตสาหกรรมหนังสือและการอ่าน เสริมสร้างวัฒนธรรมการอ่าน
วันพุธที่ 17 มิถุนายน 2563
ผู้ช่วยรมว.วธ.ประชุมหารือร่วมกับคณะผู้บริหารสมาคมผู้จัดพิมพ์และผู้จําหน่ายแห่งประเทศไทย เรื่อง แนวทางการส่งเสริมอุตสาหกรรมหนังสือและการอ่าน เสริมสร้างวัฒนธรรมการอ่าน
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรมประชุมหารือร่วมกับคณะผู้บริหารสมาคมผู้จัดพิมพ์และผู้จําหน่ายแห่งประเทศไทย เรื่อง แนวทางการส่งเสริมอุตสาหกรรมหนังสือและการอ่าน เสริมสร้างวัฒนธรรมการอ่านให้เกิดขึ้นในสังคมไทย
วันที่ ๑๗ มิถุนายน ๒๕๖๓ เวลา ๑๐.๓๐ น.นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม ประชุมหารือร่วมกับ นางสาวโชนรังสี เฉลิมชัยกิจ นายกสมาคมผู้จัดพิมพ์และผู้จําหน่ายแห่งประเทศไทย และคณะผู้บริหารสมาคมผู้จัดพิมพ์และผู้จําหน่ายแห่งประเทศไทย เรื่อง แนวทางการส่งเสริมอุตสาหกรรมหนังสือและการอ่าน เสริมสร้างวัฒนธรรมการอ่านให้เกิดขึ้นในสังคมไทย โดยมี ผู้แทนจากกรมส่งเสริมวัฒนธรรม กระทรวงวัฒนธรรม และเจ้าหน้าที่ที่เกี่ยวข้อง เข้าร่วมประชุม ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม กรุงเทพฯ
รัฐบาลไทย-ข่าวทำเนียบรัฐบาล-สถาบันนิติวิทยาศาสตร์ เป็นเจ้าภาพจัดการประชุมสัมมนาเครือข่ายนิติวิทยาศาสตร์แห่งเอเชีย ครั้งที่ ๘
วันอังคารที่ 23 สิงหาคม 2559
สถาบันนิติวิทยาศาสตร์ เป็นเจ้าภาพจัดการประชุมสัมมนาเครือข่ายนิติวิทยาศาสตร์แห่งเอเชีย ครั้งที่ ๘
พันตํารวจโท สุพจน์ นาคเงินทอง ผู้อํานวยการสถาบันนิติวิทยาศาสตร์ ประธานกรรมการเครือข่ายนิติวิทยาศาสตร์แห่งเอเชีย เป็นประธานการประชุม AFSN Board Members Retreat ๒๐๑๖
เมื่อวันอังคารที่ ๑๖ สิงหาคม ๒๕๕๙
พันตํารวจโท สุพจน์ นาคเงินทอง ผู้อํานวยการสถาบันนิติวิทยาศาสตร์ ประธานกรรมการเครือข่ายนิติวิทยาศาสตร์แห่งเอเชีย
เป็นประธานการประชุม AFSN Board Members Retreat ๒๐๑๖
เนื่องในโอกาสที่สถาบันนิติวิทยาศาสตร์ เป็นเจ้าภาพจัดการประชุมสัมมนาเครือข่ายนิติวิทยาศาสตร์แห่งเอเชีย ครั้งที่ ๘
พร้อมทั้งให้การต้อนรับผู้เข้าร่วมประชุมจาก ๖ ประเทศ ได้แก่ ไทย , สิงคโปร์ , เกาหลี , มาเลเซีย , จีน และบรูไน
นอกจากนี้ ยังมีการบรรยายจากผู้ทรงคุณวุฒิด้านต่างๆ อาทิแพทย์หญิงคุณหญิง พรทิพย์ โรจนสุนันท์
บรรยายในหัวข้อ “นิติวิทยาศาสตร์และกระบวนการยุติธรรมในประชาคมอาเซียน”
“งานวิจัยและการศึกษางานนิติวิทยาศาสตร์” เป็นต้น
ทั้งนี้ การประชุมสัมมนาเครือข่ายนิติวิทยาศาสตร์แห่งเอเชีย ครั้งที่ ๘ มีกําหนดจัดขึ้นระหว่างวันที่ ๑๖ - ๑๙ สิงหาคม ๒๕๕๙
ณ โรงแรมเดอะเบิร์คลีย์ ประตูน้ํา กรุงเทพมหานคร
รัฐบาลไทย-ข่าวทำเนียบรัฐบาล-สธ.เผยกิจการสักผิวหนัง ท้องถิ่นต้องกำหนดข้อบัญญัติควบคุมและออกใบอนุญาต ตามประกาศกระทรวงสาธารณสุข
วันอังคารที่ 4 กันยายน 2561
สธ.เผยกิจการสักผิวหนัง ท้องถิ่นต้องกําหนดข้อบัญญัติควบคุมและออกใบอนุญาต ตามประกาศกระทรวงสาธารณสุข
กระทรวงสาธารณสุข เผยกิจการสักผิวหนังอยู่ใน 141 กิจการที่เป็นอันตรายต่อสุขภาพตามประกาศกระทรวงสาธารณสุข พ.ศ. 2558 ท้องถิ่นต้องออกข้อบัญญัติท้องถิ่นกําหนดให้เป็นกิจการที่ต้องควบคุม ผู้ประกอบการต้องขออนุญาตจากองค์กรปกครองส่วนท้องถิ่น/สํานักงานเขตในพื้นที่ท
วันนี้ (4 กันยายน 2561) ที่กระทรวงสาธารณสุข จ.นนทบุรี นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ว่า กระทรวงสาธารณสุข ได้ออกประกาศกระทรวงสาธารณสุข เรื่องกิจการที่เป็นอันตรายต่อสุขภาพ พ.ศ. 2558 มีทั้งหมด 13 ประเภท รวม 141 กิจการ ซึ่งกิจการสักผิวหนังหรือเจาะส่วนหนึ่งส่วนใดของร่างกายจัดอยู่ในประเภทที่ 9 กิจการที่เกี่ยวกับการบริการ รายการที่ 18 จาก 21 รายการ โดยท้องถิ่นต้องออกข้อบัญญัติท้องถิ่น การควบคุมกิจการที่เป็นอันตรายต่อสุขภาพ ตามประกาศฉบับนี้ กําหนดให้เป็นกิจการที่ต้องควบคุม และขออนุญาตดําเนินกิจการกับองค์กรปกครองส่วนท้องถิ่น/สํานักงานเขต ในพื้นที่ที่เปิดกิจการ ส่วนกระทรวงสาธารณสุข จะดําเนินการส่งเสริม สนับสนุน ให้คําปรึกษากับท้องถิ่นในการใช้อํานาจตามกฎหมาย และมีคณะกรรมการรับเรื่องอุทธรณ์จากผู้ประกอบการและประชาชน
ทั้งนี้ กิจการที่เป็นอันตรายต่อสุขภาพ พ.ศ. 2558 จํานวน 13 ประเภท ได้แก่ กิจการที่เกี่ยวกับ1.สัตว์เลี้ยง 2.สัตว์และผลิตภัณฑ์ 3.อาหาร เครื่องดื่ม น้ําดื่ม ยกเว้นในสถานที่จําหน่วยอาหาร การเร่ขาย การขายในตลาด และการผลิตเพื่อบริโภคในครัวเรือน 4.ยา เวชภัณฑ์ อุปกรณ์การแพทย์ เครื่องสําอาง ผลิตภัณฑ์ทําความสะอาด 5.การเกษตร 6.โลหะหรือแร่ 7.ยานยนต์ เครื่องจักรหรือเครื่องกล 8.ไม้หรือกระดาษ 9.การบริการ 10.สิ่งทอ 11.หิน ดิน ทราย ซีเมนต์ หรือวัตถุที่คล้ายคลึง 12.ปิโตรเลียม ปิโตรเคมี ถ่านหิน ถ่านโค้ก และสารเคมีต่าง ๆ และ 13. กิจการอื่น ๆ กิจการเหล่านี้ ต้องขออนุญาตเปิดกิจการจากท้องถิ่น และตรวจความปลอดภัย เพราะเป็นกิจการที่อันตรายต่อสุขภาพ เพื่อคุ้มครองสุขภาพประชาชน
***************************** 4 กันยายน 2561
รัฐบาลไทย-ข่าวทำเนียบรัฐบาล-ทส. จัดการประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อมตามนโยบายรัฐบาลในพื้นที่จังหวัดตรัง
วันพฤหัสบดีที่ 30 สิงหาคม 2561
ทส. จัดการประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อมตามนโยบายรัฐบาลในพื้นที่จังหวัดตรัง
กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง จัดการประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อมตามนโยบายรัฐบาลในพื้นที่จังหวัดตรัง ระหว่างวันที่ ๒๘ - ๒๙ สิงหาคม ๒๕๖๑
ทส. จัดการประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อมตามนโยบายรัฐบาลในพื้นที่จังหวัดตรัง
กระทรวงทรัพยากรธรรมชาติและสิ่งแวดล้อม โดย กรมทรัพยากรทางทะเลและชายฝั่ง จัดการประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อมตามนโยบายรัฐบาลในพื้นที่จังหวัดตรัง ระหว่างวันที่ ๒๘ - ๒๙ สิงหาคม ๒๕๖๑ ณ โรงแรมธรรมรินทร์ ธนา จ.ตรังโดยมีคณะผู้บริหาร หัวหน้าส่วนราชการ ผู้นําชุมชน และประชาชนในพื้นที่ เข้าร่วมประชุมกว่า 500 คน
โดยในวันนี้ (๒๙ สิงหาคม ๖๑) เวลา ๑๔.๐๐ น. รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์)เป็นประธานการประชุมเชิงปฏิบัติการเพื่อปฏิรูปและแก้ไขปัญหาเร่งด่วนด้านทรัพยากรธรรมชาติและสิ่งแวดล้อมตามนโยบายรัฐบาลในพื้นที่จังหวัดตรัง พร้อมมอบหนังสือแสดงโครงการป่าชุมชนในพื้นที่ จ.ตรัง จํานวน ๕ ป่าชุมชน และมอบกรมธรรม์ประกันชีวิตกลุ่มให้กับเจ้าหน้าที่พิทักษ์ป่าของหน่วยป้องกันรักษาป่าในเขตพื้นที่เสี่ยงภัยทั่วประเทศ จํานวน ๑,๒๖๗ ราย วงเงินคุ้มครอง ๑๒๖,๗๐๐,๐๐๐ บาทด้วย
ในการประชุมเชิงปฏิบัติการดังกล่าว ได้มีการนําเสนอและรายงานสรุปผลจากการแบ่งกลุ่มระดมความคิดเห็น จากการแบ่งกลุ่มแก้ไขปัญหาเร่งด่วนฯ ออกเป็น ๕ กลุ่ม ดังนี้
๑. การจัดการที่ดินทํากินให้ชุมชนตามแนวทาง คทช./การอนุญาตใช้ประโยชน์ที่ดินป่าไม้ของส่วนราชการ การแก้ปัญหาชุมชนมนป่าสงวนแห่งชาติ พื้นที่ลุ่มน้ําชั้น ๑, ๒, ๓, ๔ และ ๕ เกี่ยวกับรายงานผลพื้นที่ดําเนินการ คทช. ทั้งที่รังวัดแล้ว แต่ยังไม่ได้รับอนุญาต พื้นที่ที่รังวัดแล้ว แต่ยังไม่ได้ดําเนินการ คทช. และพื้นที่ป่าสงวนแห่งชาติที่ยังไม่ได้ดําเนินการรังวัด
๒. ร่วมคิด ร่วมสร้าง ร่วมร่างกติกาป่าชุมชน กติกาข้อตกลงที่เป็นที่ยอมรับร่วมกัน ในสิ่งที่สามารถทําได้ (Do) และทําไม่ได้ (Don’t) ในป่าชุมชน การรับฟังข้อคิดเห็นข้อเสนอแนะในประเด็นความร่วมมือระหว่างเจ้าหน้าที่ของรัฐกับชุมชนในการอนุรักษ์ ฟื้นฟู บํารุงรักษาป่าชุมชน ข้อเสนอจากคณะกรรมการป่าชุมชนและจากสมาชิกป่าชุมชน
๓. การกําหนดแนวทางแก้ไขปัญหาชุมชนในพื้นที่อนุรักษ์ จังหวัดตรัง เกี่ยวกับประเด็นที่ทํากินและที่อยู่อาศัยของราษฎรในพื้นที่ป่าอนุรักษ์ การตัดไม้ยางพาราที่หมดอายุน้ํายาง วิถีชีวิตการทําประมงพื้นบ้าน ความเข้มข้นของกฎหมายและระเบียบที่ประกาศใช้ในพื้นที่อนุรักษ์
๔. การกําหนดแนวทางการแก้ไขปัญหาและการอนุญาตใช้ประโยชน์ในพื้นที่ป่าชายเลน/ทรัพยากรทางทะเลและชายฝั่ง ในประเด็นสิทธิในการอยู่อาศัยและทํากินในพื้นที่ป่าชายเลนโดยชอบด้วยกฎหมาย การพัฒนาแหล่งท่องเที่ยวในท้องถิ่น และการตรวจสอบการบุกรุกที่ดิน
๕. โครงการทําความดีด้วยหัวใจ ลดใช้ถุงพลาสติก ลดภัยสิ่งแวดล้อม จังหวัดตรัง ในการดําเนินการตาม มติ ครม. ๑๗ กรกฎาคม ๒๕๖๑ ด้วยการจัดกิจกรรมการลดรับ ลดให้ ลดใช้ถุงพลาสติกและโฟม ที่สอดคล้องกับนโยบายจังหวัดตรัง “เมืองแห่งคุณภาพชีวิตที่ดี” และส่งเสริมและสนับสนุนการใช้ภาชนะหมุนเวียน และทดแทน พัฒนารูปแบบตลาดสะอาด ปราศจาก พลาสติกและโฟม โดยความร่วมมือจากภาคเอกชน ผู้ประกอบการ
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรม จัดการสัมมนาเชิงปฏิบัติการ “การดับเพลิงชั้นต้น”
วันพฤหัสบดีที่ 22 มิถุนายน 2560
สํานักงานปลัดกระทรวงอุตสาหกรรม จัดการสัมมนาเชิงปฏิบัติการ “การดับเพลิงชั้นต้น”
สํานักงานปลัดกระทรวงอุตสาหกรรม จัดการสัมมนาเชิงปฏิบัติการ “การดับเพลิงชั้นต้น”
วันที่ 21 มิถุนายน 2560 นางสาวนิสากร จึงเจริญธรรม รองปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ “การดับเพลิงชั้นต้น” จัดขึ้นเพื่อให้ทุกหน่วยงานและเจ้าหน้าที่ที่เกี่ยวข้องมีความรู้ความเข้าใจในการเตรียมความพร้อมในการป้องกันและบรรเทาสาธารณภัยในส่วนราชการเพื่อรับมือกับสภาวะวิกฤตหรือเหตุการณ์ฉุกเฉินที่อาจจะเกิดขึ้นได้ โดยมีข้าราชการ พนักงาน และเจ้าหน้าที่สํานักงานปลัดกระทรวงอุตสาหกรรม ร่วมกิจกรรม ณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สำนักงานสลากกินแบ่งรัฐบาล แจ้งเตือนประชาชน อย่าหลงเชื่อการโพสต์ข้อความขายสลากที่อ้างว่าถูกรางวัลผ่านสื่อสังคมออนไลน์
วันอังคารที่ 3 ตุลาคม 2560
สํานักงานสลากกินแบ่งรัฐบาล แจ้งเตือนประชาชน อย่าหลงเชื่อการโพสต์ข้อความขายสลากที่อ้างว่าถูกรางวัลผ่านสื่อสังคมออนไลน์
จากกรณีที่มีผู้โพสต์ข้อความและรูปภาพ ผ่านแอพลิเคชั่น FACEBOOK โดยมีเนื้อหาในการนําเสนอขายสลากกินแบ่งรัฐบาลที่ถูกรางวัลที่ 1 ที่ยังไม่ได้นําไปขึ้นเงินรางวัลในราคาที่ต่ํากว่ามูลค่าจริง นั้น
พลตรีฉลองรัฐ นาคอาทิตย์ ผู้อํานวยการสํานักงานสลากกินแบ่งรัฐบาล กล่าวว่า ตามข้อเท็จจริงแล้ว สลากฉบับจริงที่ถูกรางวัลสามารถนําไปขึ้นเงินรางวัลได้เต็มมูลค่าทันที ที่สํานักงานสลากกินแบ่งรัฐบาล สนามบินน้ํา ในวันและเวลาทําการ โดยจะเสียค่าอากรเพียงร้อยละ 0.5 ของเงินรางวัลเท่านั้น นอกจากนี้สํานักงานฯ มีบริการที่รวดเร็ว สะดวกสบายเป็นที่ประทับใจและได้รับความชื่นชมจากผู้โชคดีที่ไปรับเงินรางวัลอยู่เสมอการอ้างว่ามีสลากถูกรางวัลจะเสนอขายต่ํากว่ามูลค่ารางวัลนั้น ตามสมมติฐานของความเป็นจริงแล้ว ไม่น่าจะมีผู้ยอมเสียเปรียบนําสิ่งที่มีมูลค่ามากกว่าแลกเปลี่ยนกับสิ่งที่มูลค่าต่ํากว่า ภาพสลากที่เห็นอาจเป็นภาพที่จัดทําขึ้นหรือเป็นภาพสลากที่ผู้ถูกรางวัลเคยเผยแพร่ผ่านสื่อต่าง ๆ ไปแล้ว นํากลับมาใช้เพื่อให้ประชาชนหลงเชื่อ จึงขอเตือนประชาชนที่ถูกรางวัล ไม่ควรเปิดเผยภาพและข้อมูลสลากกินแบ่งรัฐบาลที่ถูกรางวัล เผยแพร่ต่อสาธารณะ เพราะนอกจากจะเป็นการปกป้องสิทธิและความปลอดภัยของท่านแล้ว ยังจะเป็นการปิดช่องทางการนําภาพของท่านไปใช้ในทางที่ไม่ถูกต้องด้วย ส่วนผู้ไม่ถูกรางวัลก็อย่าไปหลงเชื่อ เรื่องอย่างนี้ไม่มีจริง อย่างไรก็ตาม ขณะนี้ สํานักงานฯ ได้ส่งเรื่องให้สํานักกฎหมายพิจารณาดําเนินการในส่วนที่เกี่ยวข้องต่อไปแล้ว
ท้ายนี้ พลตรีฉลองรัฐ ฯ ได้กล่าวย้ําเตือนพี่น้องประชาชน ขอให้ใช้วิจารณญาณ พิจารณาด้วยความรอบคอบ อย่าด่วนหลงเชื่อ เนื่องจากในปัจจุบัน มีการหลอกลวงในเรื่องต่าง ๆ อยู่มากมาย เช่น อ้างว่า มีเลขหลุดจากสํานักงานสลากฯ หรือการหลอกลวงบอกใบ้เลขเด็ดผ่านจดหมายหลอกลวงหรือสื่อสังคมออนไลน์ รวมถึงการแอบอ้างว่าสามารถจัดสรรสลากให้นําไปจําหน่าย ถ้าหลงเชื่อจะสูญเสียทรัพย์จํานวนมาก ทั้งนี้ หากมีข้อสงสัยสามารถสอบถามได้ที่ศูนย์รับเรื่องราวร้องทุกข์ call center โทร 0 2528 9999 และ 0 2345 1466 ตลอด 24 ชั่วโมง
รัฐบาลไทย-ข่าวทำเนียบรัฐบาล-ออท.สาธารณรัฐเปรู/ไทย เข้าเยี่ยมคำนับ รอง นรม. และ รมว.กห. ในโอกาสเข้ารับหน้าที่
วันพุธที่ 9 พฤษภาคม 2561
ออท.สาธารณรัฐเปรู/ไทย เข้าเยี่ยมคํานับ รอง นรม. และ รมว.กห. ในโอกาสเข้ารับหน้าที่
ออท.สาธารณรัฐเปรู/ไทย เข้าเยี่ยมคํานับ รอง นรม. และ รมว.กห. ในโอกาสเข้ารับหน้าที่
พล.อ.ต.รังสรรค์ เยาวรัตน์ ผช.โฆษก กห. กล่าวว่า เมื่อ 9 พ.ค.61 เวลา 10.45 น. นาย Fernando Julio Antonio Quiros Campos (เฟอร์นันโด ฆูลิโอ อันโตนิโอ กีโรส กัมโปส) ออท.สาธารณรัฐเปรู/ไทยเข้าเยี่ยมคํานับ พล.อ.ประวิตร วงษ์สุวรรณ รอง นรม. และ รมว.กห. ณ ศาลาว่าการกลาโหม ในโอกาสเข้ารับหน้าที่
รอง นรม.และ รมว.กห. ได้กล่าวแสดงความยินดีที่นาย Fernando ได้รับการแต่งตั้งเป็น ออท.สาธารณรัฐเปรู/ไทย พร้อมทั้งชื่นชมบทบาทที่แข็งขันของนาย Fernando ในการรื้อฟื้นการเจรจาจัดทําข้อตกลงการค้าเสรี ไทย-เปรู ที่ชะงักไป และพร้อมที่จะให้การสนับสนุนในการทํางาน
ไทยและเปรู มีความสัมพันธ์ที่ราบรื่นมานานกว่า 50 ปี โดยขยายครอบคลุมหลายด้าน ทั้งด้านการเมือง เศรษฐกิจ และภาคประชาชน และยังมีศักยภาพที่จะขยายความร่วมมือทางเศรษฐกิจระหว่างกันได้อีกมาก รวมถึงความสัมพันธ์และร่วมมือด้านความมั่นคงที่ใกล้ชิดกันมากขึ้น ทั้งนี้ นาย Fernando มีความสนใจในโครงการอันเนื่องมาจากพระราชดําริ โดยเฉพาะด้านการพัฒนาทางเลือก ซึ่งไทยพร้อมถ่ายทอดและแบ่งปันองค์ความรู้เกี่ยวกับหลักปรัชญาของเศรษฐกิจพอเพียง รวมทั้งโครงการอันเนื่องมาจากพระราชดําริ โดยทั้งสองฝ่ายจะได้แสวงหาโอกาสที่จะร่วมมือระหว่างกันในอีกหลายด้าน โดยเฉพาะความร่วมมือในกรอบสหประชาชาติ ทั้งในด้านการแก้ไขความขัดแย้ง การส่งเสริมสังคมที่ยุติธรรม สันติสุข และมีส่วนร่วมจากทุกฝ่าย ซึ่งไทยและเปรูต่างให้ความสําคัญ
รัฐบาลไทย-ข่าวทำเนียบรัฐบาล-รองนายกรัฐมนตรี จุรินทร์ฯ เร่งเดินหน้านโยบายเร่งด่วนประกันรายได้เกษตรกร
วันพฤหัสบดีที่ 8 สิงหาคม 2562
รองนายกรัฐมนตรี จุรินทร์ฯ เร่งเดินหน้านโยบายเร่งด่วนประกันรายได้เกษตรกร
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์  เดินหน้านโยบายเร่งด่วนประกันรายได้เกษตรกร
วันนี้ (8 สิงหาคม 2562 ) 09.00น. ณ ห้องแกรนด์ บอลรูม อาคารอิมแพ็ค ฟอรั่ม ศูนย์การแสดงสินค้าและการประชุม อิมแพ็ค เมืองทองธานี จังหวัดนนทบุรี นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้กล่าวชี้แจงนโยบายถึงเรื่องเศรษฐกิจฐานราก โดยวานนี้ มอบนโยบายให้กับกระทรวงพาณิชย์ รวมทั้งได้มีการหารือกับหน่วยงานที่เกี่ยวข้องในเรื่องของการประกันรายได้เกษตรกร ซึ่งเป็นหนึ่งในนโยบายเร่งด่วนของรัฐบาลที่จะเร่งดําเนินการ ทั้งการประกันรายได้เกษตรกรในพืชเกษตรสําคัญ5ชนิด ได้แก่ ข้าว มันสัมปะหลัง ยางพารา ปาล์มน้ํามันและข้าวโพด โดยจะดําเนินการให้เร็วที่สุดโดยหลักประกันรายได้คือชาวสวนปาล์มสามารถนําปาล์มของตนเองไปขายที่ลานเท ที่รับซื้อ หรือที่โรงสกัดน้ํามันดิบที่รับซื้อได้ในราคาตลาด ตรงนี้เป็นรายได้ของเกษตรกรก้อนแรก และรายได้ที่สองคือเกษตรกรสามารถมีรายได้จากการประกันรายได้อีกทางหนึ่งในการรับส่วนต่างทั้งนี้เกษตรกรที่จะได้รับสิทธิ์ดังกล่าวจะต้องมาขึ้นทะเบียนไว้กับกระทรวงเกษตรหรือกรมส่งเสริมการเกษตร ปัจจุบันมีเกษตรกรมาขึ้นทะเบียนไว้แล้วกว่าร้อยละ90ซึ่งหากนโยบายนี้เริ่มต้นได้ เชื่อมั่นได้ว่าชาวสวนปาล์มหรือพืชเกษตรอื่น ๆ ก็จะมีรายได้2ทางเช่นเดียวกัน ซึ่งจะทําให้เกษตรกรและประชาชนมีรายได้เพียงพอต่อการยังชีพ
ในกรณีปาล์มยังมีมาตรการเสริมเข้าช่วยเหลือเพิ่มเติมอีกอื่นๆ เพื่อทําให้ราคาปาล์มในตลาดดีขึ้น รวมไปถึงในเรื่องของมาตรการไบโอดีเซล บี10ซึ่งรัฐมนตรีว่าการกระทรวงพลังงานพร้อมที่จะเดินหน้าในเรื่องดังกล่าว โดยจะพยายามกําหนดB10ทั่วประเทศให้เป็นภาคบังคับ ให้เสร็จภายในสิ้นปีนี้ รวมทั้งจะมีการน้ําผลผลิตปาล์มส่วนเกินไปผลิตไฟฟ้า ซึ่งคาดว่าการดําเนินการดังกล่าวจะส่งผลให้ราคาปาล์มสูงขึ้นตามราคาตลาด รวมทั้งจะมีการเร่งรัดการส่งออกปาล์มเพิ่มขึ้นโดยเฉพาะในตลาดอินเดีย อย่างไรก็ตามต้องมีมาตรการที่จะดูแลในการนําเข้าน้ํามันปาล์มผ่านประเทศไทย ที่จะส่งผลกระทบต่อราคาปาล์มในประเทศ ตลอดจนมาตรการกํากับสต็อกน้ํามันปาล์มให้เป็นไปอย่างมีประสิทธิภาพมีความแม่นยําไม่เกิดการคลาดเคลื่อน ซึ่งจะเป็นประโยชน์เชิงบริหารในการตัดสินใจได้อย่างถูกต้องแม่นยํา
นอกจากนี้ รองนายกรัฐมนตรีและรัฐมนตรีว่าการกระทรวงพาณิชย์ ยังได้กล่าวให้กระทรวงเกษตรและสหกรณ์ช่วยดูแลเรื่องมาตรฐานสินค้าการเกษตรที่ส่งออกไปต่างประเทศมีการกําหนดมาตรการเซฟการ์ด กรณีนําเข้าสินค้าเกษตรมาในปริมาณผิดปกติ เพื่อดําเนินการแก้ปัญหาดังกล่าวเพื่อไม่ให้กระทบสินค้าเกษตรภายในประเทศไทยได้ตลอดจนการเร่งรัดในเรื่องส่งออกสินค้าและบริการท่ามกลางสถานการณ์สงครามการค้าของประเทศมหาอํานาจ โดยยังรักษาตลาดเดิมไว้ และเพิ่มตลาดใหม่ไปพร้อมด้วย รวมไปถึงการเพิ่มมูลค่าชายแดนในกลุ่มประเทศอาเซียน หรือCLMVเพื่อเพิ่มตัวเลขการส่งออกให้ได้ตามที่กําหนดไว้ ส่งเสริมการจดทะเบียนทรัพย์สินทางปัญญา โดยเฉพาะสินค้าGIเพื่อเพิ่มมูลค่าให้กับสินค้าให้มากขึ้น ซึ่งจะเป็นการส่งเสริมเศรษฐกิจฐานรากและเพิ่มช่องทางการค้าทั้งตลาดในประเทศและตลาดส่งออกได้ด้วย
---------------------
กลุ่มประชาสัมพันธ์และเผยแพร่ สํานักโฆษก